Rezumatul Studiului 12 - Să biruim răul prin bine

1. **RELAŢIA CREŞTINULUI CU DUMNEZEU. Romani 12:1-2.**
   * Toate aptitudinile noastre trebuiesc oferite lui Dumnezeu şi păstrate în cele mai bune condiţii posibile.
   * Trebuie să încercăm să trăim pe cât de neprihăniţi şi credincioşi cu putinţă.
2. **RELAŢIA CREŞTINULUI CU BISERICA. Romani 12:3-8.**
   * Nimeni nu trebuie să se creadă superior fraţilor săi pentru că toţi facem parte din corpul lui Hristos.
   * Fiecare dintre noi avem slujba noastră în cadrul bisericii, depinzând de darul (sau darurile) pe care le-am primit.
3. **RELAŢIA CREŞTINULUI CU CEILALŢI. Romani 12:9-21.**
   * Virtuţile pe care Pavel le enumeră în Romani 12:9-21 nu sunt decât manifestarea exterioară a adevăratei iubiri creştine.
4. **RELAŢIA CREŞTINULUI CU AUTORITĂŢILE. Romani 13:1-7.**
   * „Nouă nu ni se cere să sfidăm autorităţile. Va veni un timp când, datorită faptului că susţinem adevărul biblic, vom fi trataţi ca trădători; dar timpul acela să nu fie grăbit datorită gesturilor neînţelepte care trezesc vrăjmăşie şi ceartă. …” (E.G.W. Mărturii, vol. 6 pag. 394)
5. **RELAŢIA CREŞTINULUI CU LEGEA. Romani 13:8-10.**
   * Toate poruncile lui Dumnezeu se bazează pe principiul unic al dragostei. Aşadar, legea divină nu poate fi perfect împlinită doar prin păstrarea externă a literei.
   * Adevărata ascultare are de a face cu inima şi cu duhul. Împlinirea legii nu este o ataşare externă la ea, ci dragoste sinceră.
6. **RELAŢIA CREŞTINULUI CU CEA DE-A DOUA VENIRE. Romani 13:11-14.**
   * Având în vedere apropierea celei de-a Doua Veniri, Pavel ne îndeamnă să abandonăm orice plăcere şi indolenţă, să punem capăt la toate automulţumirile proprii şi să ne îmbrăcăm „cu Domnul Isus Hristos”, adică, să ne reînnoim relaţia noastră cu El în fiecare zi.
   * Faptul că acest timp a fost prelungit mai mult de cât s-a aşteptat, nu înseamnă că cuvântul lui Dumnezeu a eşuat. Există o lucrare ce trebuie făcută şi sunt condiţii care trebuie îndeplinite înainte să poată veni Hristos. În acelaşi timp este esenţial ca fiecare credincios să experimenteze un sentiment continuu şi vital al importanţei timpului şi a iminenţei întoarcerii lui Hristos.